เจริญลาภ เจริญยศ เจริญวัย  
เจริญใน บุญบารมีเลิศล้ำ  
สมเด็จพระเทพที่ฟ้า ส่งมาช่วยนำ  
เจริญรอยธรรม เจริญรอยไทย  
จอมกวีศรีประชา ข้าบาทไพร่ฟ้า  
เทิดพระปรีชาทั่วไป  
ร้อยกรองบทกลอน ซึ้งซ่อนงานศิลป์ของไทย  
แหละเป็นหลักชัย ของนักเพลงสยาม  
  
\* เอาใจร่วมมารวมร้อยเป็นเกลียวกลม  
ทอแทนพรม ปูรองลาดพระบาทตาม  
แล้วโปรยไม้ดอกหมื่นสี ที่พรมลาดงาม  
บูชาในนามนักเพลงทุกคน  
  
\*\* เมื่อพระเทพสถิตย์ใน ขอให้ปวงภัย  
จงหลบเลี่ยงไปให้พ้น  
ด้วยแรงบุญญา ด้วยพรจากฟ้าเบื้องบน  
โปรดบันดาลดล ให้พระองค์ทรงพระเจริญ  
  
ซ้ำ (\*, \*\*)

สมเด็จพระเทพฯ ... ใครๆ ก็รู้จักสมเด็จ เพราะข้าพเจ้ารู้ว่าเป็นบุญล้นเกล้าขนาดไหนที่ได้เกิดมาท่ามกลางราชวงศ์จักรีนี้

สมเด็จพระเทพฯ ... เพียบพร้อมทั้งรูปทั้งทรัพย์

อีกสิ่งหนึ่งที่เกิดมาพร้อมกับท่าน คือ ภาระรับผิดชอบอันใหญ่หลวง แต่เมื่อท่านได้เห็นว่าพสกนิกรชาวไทยรักพ่อของท่านมากเพียงไหน ท่านก็รู้เลยว่าสิ่งนั้นต้องเป็นสิ่งที่ดี และท่านก็ยึดถือเป็นแบบอย่างมาตลอด ทุกคนรู้จักสมเด็จพระเทพฯ ทุกคนรักท่าน ท่านเองก็รักประชาชนคนไทยของท่าน ๗๐ กว่าล้าน สมเด็จพระเทพฯ ทรงเป็นที่รักของพสกนิกรโลก ไม่ว่าจะเสด็จไปแห่งใด ก็มีคนต้อนรับให้ความเคารพนับถือ ท่านได้ชโลมน้ำใจแห่งความหวังดี และทำสิ่งดีๆ ให้เกิดขึ้น ในทุกที่ที่ท่านเสด็จไปถึง เหมือนดังที่ในหลวงท่านพูดไว้ “ที่ของข้าพเจ้า คือการได้อยู่ท่ามกลางประชาชนของข้าพเจ้า”ด้วยเหตุนี้ไม่ว่าที่ไหนๆ ก็เป็นที่ของพระองค์ ในหลวงและสมเด็จพระเทพฯ ก็เป็นคนธรรมดาอย่างเราที่มีรัก โลภ โกรธ หลง แต่ท่านรู้จักเลือกที่จะรัก โลภ โกรธ หรือหลง อย่างไรให้เป็นสุขและไม่เดือดร้อนผู้อื่น ใช้ชีวิตให้เพียงพอและพอดี เป็นคนธรรมดาไม่ใช่เทวดาเป็นคนเหนือคนด้วยจิตใจที่ประเสริฐสูงเหลือเกิน จิตใจที่เอื้อเฟื้อ จิตใจที่มีแต่ “ให้”เช่นนี้หาไม่ได้จากใครคนไหนอีกแล้ว

สมเด็จพระเทพรัตนราชสุดาฯ สยามบรมราชกุมารี ทรงเคยมีพระราชดำรัส การอบรมสั่งสอนเรื่องคุณธรรม จริยธรรม ก็เป็นสิ่งสำคัญเสมอกัน จะละเลยเสียไม่ได้ หากทุกฝ่ายร่วมมือร่วมใจกันก็จะสามารถสร้างสรรค์สังคมแห่งการเรียนรู้ควบคู่ไปกับความมีคุณธรรม เป็นสังคมแห่งการพัฒนาที่ยั่งยืน

สิบนิ้วประนมกราบหรือคำพูดว่า “ทรงพระเจริญ” อีกกี่หมื่นกี่แสนครั้งก็ยังไม่พอที่จะแทนความรู้สึกของข้าพเจ้าได้ และข้าพเจ้าเชื่อเหลือเกินว่า คำพูด “ทรงพระเจริญ” เมื่อทุกคนพูดพร้อมๆกัน ยิ่งพูดดังขนาดไหน บ่อยครั้งขนาดไหน ทุกครั้งที่พูด จะทำให้ทุกพระองค์มีความสุขและมีพลังมากขึ้นเท่านั้น

และวันนี้ขอนำเสนอบทเพลง พระเทพทรงบุญ ให้ท่านคณะกรรมการและท่านผู้ชมไดซาบซึ้งถึงพระจริยาวัตรอันงดงาม ของพระองค์ท่านอีกแง่มุมหนึ่ง เชิญรับฟังค่ะ